3-блок.

«Құқық қорғау органдары қызметінің халықаралық стандарттары» пәні бойынша емтиханға практикалық есептер.

1. Менің жасым 24-те. Денсаулығым жарамды болса да от-басылық жағдайларға байланысты ҚР Қарулы Күштерінің қатарында қызметте болған жоқпын. Қазіргі кезде заң факультетінің соңғы курсында оқып жүрмін, бұрын қаржы мамандығы бойынша колледж бітіргенмін. Мен құқық қорғау органдарына қызметке орналаса аламын ба? Құқық қорғау органдарына қызметке қабылдау қалай жүргізіледі?

2. Менің жасым 16-да. Мен Алматы қаласындағы ҚР ІІМ учелищесіне оқуға түскім келеді. Ол үшін маған не істеу керек? Құқық қорғау органдарының білім беру мекемелерінде күндізгі бөлімде оқып жүргендермен контракт жасала ма? Оқуды бітіргеннен кейін құқық қорғау органдарында жұмыс істеуден бас тартсам мұның салдары қандай болады?

3. Менің жасым 37-де, білімім жоғары заң білімді. Осы жасымда полициялық қызметке қабылдана аламын ба? Полициялық қызметте жұмыс істегісі келетіндерге қандай талаптар қойылады.

4. Мен кеден органдарының қызметкерімін, енді ішкі істер органдарына ауысқым келеді. Егер ауыссам менің кеден органдарындағы арнайы шенім сақтала ма? ІІМ құқық қорғау органдарына қызметке түскенде маған сынақ мерзімі белгілене ме?

5. Менің заң білімім бар және құқық қорғау органдарында жұмыс істегім келеді. Егер от-басында сотталған адам бар болса, онда құқық қорғау органдарына қабылданбайды, бірақ бұл заң алынып тасталды деп естідім. Сотталған ағайымның жазасын өтеп шыққанына сегіз жыл болды және ол 14-15 жастарында, кәмелетке толмаған кезінде сотталды. Мені құқық қорғау органдарына қабылдай ма?

6. Полицияда қызмет еткім келеді. Әскерде болдым. Қазір жасым 28-де. Жоғары білімім жоқ, бірақ заң колледжін бітіргенмін. Бірақ сержант ретінде 25 жасқа дейін қабылданады дегенді естідім. Осы рас па?

7. Мен капитан шенінде учаскелік инспектор ретінде 7 жұмыс істедім. От-басылық жағдайға байланысты осыдан 3 жыл бұрын өз еркіммен жұмыстан шығып кеттім. Одан кейін жеке фирмада заңгер ретінде қызмет жасадым. Менің жасым қазір 35-те. Мен қазір ішкі істер органдарына қазметке қайтып келе аламын ба? Конкурстық іріктеуден өту талап етіле ме?

8. Алматы қаласындағы ІІМ Академиясына түсе отырып қазақ тілін білу міндетті ме?

9. ІІМ колледжіне түсе отырып, оқу кезінде казармада тұрмауға бола ма?

10. ҚР ІІМ оқу мекемесін бітіргеннен кейін жұмысқа тұратыныма кепілдік беріле ме?

11. Бұрынғы күйеуім Астана қаласына кетіп қалды. Алименттің атқару қағазын қайда жіберуім керек?

12. Жол патрульдік полициясынан басқа тағы қандай полициялық қызмет түрлері автотранспортты тоқтата алады? Полициялар арнайы құралдарды қолдана отырып, осы үшін жауаптылыққа тартылмауға құқықлы ма?

13. Полицияның учаскелік инспекторы меншік иесінің рұқсатынсыз жеке меншік территорияға кіре ала ма?

14. Мен өзімнің көлігіммен жолда келе жатырғанда кеуде значогінсіз тұрған полиция қызметкерінің тоқтатуы заңды ма және оның талаптарын орындауым керек пе?

15. Полиция қызметкерінің күндізгі уақытта қоғамдық тәртіпті бұзбасам да және өз жұмысыммен кетіп бара жатырғанда менің жеке заттарымды қарауға, ішкі істер бөліміне алып баруға және саусақтарымның ізін алуға құқық бар ма? Мен өзіммен бірге үнемі жеке куәлімігді алып жүруге міндеттімін бе? Егер полиция қызметкерінің әрекеттері заңсыз болса, онда мен кімге шағымдануым керек?

16. Маған жол патрульдік полиция қызметкерінің «құжаттарды тексеремін» деген сылтаумен тоқтататындығы түсініксіз. Осы полиция қызметкері мені бірдеңеден күдіктене ме? «Кінәсіздік презумпциясы» деген жол патрульдік полиция қызметкерлеріне қатысты емес пе?

17. Кеден одағына кірген елдердің арасынан кеден бекетін алып тастағанда шекара қызметінің қызметшілері тауар тиеп келе жатырған көліктерден нені талап етіп, тексере алады? Кедендік төлемдер мен алымдарды талап ете ме, әлде тауардың заңдылығын растайтын құжаттарды тексере ме?

18. Оралман ретінде шет елдерден келіп жатырған оралман қазақтармен қатар Өзбекстаннан өзбектер мен қарақалпақтар, Ауғанстаннан хазарлар, Қытайдан ұйғырлар, Қызғызстаннан қырғыздар этникалық қазақпын деп оралман мәртебесін алып, мемлекетті алдап жүргенін интарнеттен оқыдым. Оралмандармен қандай полициялық қызмет айналысады? Оның қызметтері қалай анықталады?

19. Көлікпен немесе жаяу кетіп бара жатырған адамды полиция қызметкерлері тоқтатып, оған белгілі бір құқық бұзушылықты жасау бойынша күдігім бар деп, жергілікті ішкі істер бөліміне жүруді сұрайды. Сұрақ: мұндай жағдайда ұсталған адамның ата-анасына немесе өзге де жақындарына қоңырау шалып, өзін не үшін ұсағанын және қайда алып бара жатырғанын хабарлауға құқығы бар ма?

20. Учаскелік инспектордың автотранспортты тоқтатуға және жүргізушінің құжаттарын тексеруге құқығы бар ма?